काठमाडौं,फागुन ९ । नेपाल ग्यासले आईतवार उपत्यकाका विभिन्न ४१ वटा डिलरमार्फत ३५ सय सिलिण्डर आधा भरिएका ग्याँस वितरण गर्दैछ । भारतिय अघोषित नाकावन्दी सहज बन्दै गएपनि नाकावन्दीकै कारण मारमा पर्दै आएको आफ्ना उपभोक्ताका लागि राजधानीको विभिन्न ४१ वटा डिलरमार्फत ३५ सय सिलिण्डर वितरणका लागि पठाइएको नेपाल ग्यास कम्पनीले जनाएको छ। नेपाल ग्याँस आजकाल प्रत्येक दिन ग्याँस वितरण गर्दै आएको छ ।
प्रधानमन्त्री पुष्पकमल दाहालको निर्देशन र परराष्ट्र मन्त्रालयको पहलमा मलेसियाको बुकिट जलिल क्याम्पमा कष्टकर जीवन बिताइरहेका १८ नेपालीको उद्धार गरिएको छ ।
प्रधानमन्त्रीको सचिवालयका अनुसार विदेशमा रहेका नेपालीका समस्यालाई उच्च प्राथमिकता दिएर उद्धार र राहतको काम गरिरहेको सरकारले ती नेपालीको उद्धार गरेको हो ।
विभिन्न मितिमा मलेसियामा पुगेका उनीहरुलाई व्यक्ति हत्यालगायतका अभियोगमा पक्राउ गरी बुकिट जलिल क्याम्पमा राखिएको थियो ।
त्यसको जानकारी पाएलगत्तै प्रधानमन्त्री प्रचण्डले सम्बद्ध अधिकारीलाई बोलाएर छिट्टै उद्धार गर्न निर्देशन दिनुभएको थियो ।